****

**Što treba uzeti u obzir  
TIJEKOM  
postupka zapošljavanja radnika iz inozemstva**

| Koraci | **Mjere** | |
| --- | --- | --- |
| **1** | Početni koraci | Istražili ste temu, napravili plan i sada ste spremni da zaposlite radnike u Europi – ali otkuda krenuti? Za početak je najbolje da krenete od EURES-a (europskog portala za radnu mobilnost) – mi imamo sve informacije koje vam mogu pomoći da objavite oglas za slobodno radno mjesto i počnete tražiti kandidate... |
| **2** | **Obavijest o slobodnom radnom mjestu** | Kako biste na portalu EURES-a objavili oglas za slobodno radno mjesto, najprije ga trebate objaviti pri lokalnoj službi za zapošljavanje (potražite poveznicu „Kako oglasiti slobodno radno mjesto” na portalu EURES-a). |
| **3** | **EURES-ova usluga pretraživanja životopisa** | EURES ima uspostavljenu bazu podataka u kojoj je registrirano više od 260 000 tražitelja posla koji traže posao u inozemstvu. Već danas se registrirajte za uslugu Životopis online (potražite opciju pretraživanja životopisa). Brza je i jednostavna za uporabu. |
| **4** | **EURES-ov kalendar događanja** | EURES navodi najvažnija događanja koja organiziraju njegovi članovi. S pomoću kalendara možete saznati pojedinosti o događanjima na temu zapošljavanja koja se održavaju u cijeloj Europi. |
| **5** | **Kulturna osviještenost** | Nakon što utvrdite otkuda želite zaposliti radnike, istražite zemlju za koju ste se odlučili. Na primjer, može se dogoditi da je dan na koji želite zaposliti radnike iz inozemstva važan državni praznik. |
| **6** | **Predstavljanje poduzeća** | Razmislite o tome da za kandidate pripremite prezentaciju kojom se promiče poduzeće i u kojoj se ukratko opisuje dostupna potpora pri preseljenju. Možda biste je mogli prevesti i objaviti na svojem mrežnom mjestu? |
| **7** | **Sporazumi o razini usluga** | Ako zapošljavate uz pomoć treće strane, pobrinite se da na temelju ugovora ili sporazuma o razini usluga utvrdite odgovornosti i obveze uključenih strana. |
| **8** | **Sudjelovanje na EURES-ovim sajmovima poslova u inozemstvu** | Ako želite zaposliti više radnika, razmislite o mogućnosti sudjelovanja na EURES-ovim sajmovima poslova u inozemstvu u zemljama EGP-a u kojima je dostupna radna snaga koju trebate. Provjerite s lokalnim savjetnikom EURES-a koje su vam mogućnosti dostupne i zatražite dodatne pojedinosti o potpori za sudjelovanje i načinu sudjelovanja. |
| **9** | **Provjera preporuka** | Preporuke u životopisu važne su, ali nemojte pretpostaviti da će osoba koja je dala preporuku moći razgovarati ili voditi korespondenciju s vama na vašem materinjem jeziku. Bolji ćete odgovor primiti ako se bivšim poslodavcima kandidata obratite na njihovu jeziku. |
| **10** | **Iskustva zaposlenika** | Svoje postojeće radnike upitajte što im je najdraže u radu s vama. Upotrijebite studije slučaja kako biste na primjeru pokazali mogućnosti za zaposlenje koje pružate te, ako je moguće, uključite radnike migrante koji su se uspješno uklopili. |
| **11** | **Pomoć pri preseljenju** | Poduzeće koje ulaže u svoje zaposlenike postiže veću produktivnost. Procijenite opseg pomoći pri preseljenju koji je dostupan vašem novom zaposleniku. Kako biste vi željeli da se prema vama postupa? |
| **12** | **Ocjenjivanje** | Pobrinite se da prikupite povratne informacije od svojeg partnera u zapošljavanju i kandidatâ. To će vam pomoći da procijenite prednosti i nedostatke projekta i poboljšate buduće aktivnosti zapošljavanja iz inozemstva. Osim toga, nemojte zaboraviti dati povratne informacije svojim kandidatima i partnerima u zapošljavanju. |